آشیری تمرین/مشق ائتمه‌نین دیش ساغلیغینا منفی تأثیر ائتدیگی بیلدیریلدی.
اینگیلتره‌ده‌کی لندن اونیورسیته‌سیندن دکتر ژولی گالاگر لیدئرلیگین‌ده، المپیک اویون‌چولاری داخیل ۳۵۲ حرفه‌ای ایدمانچینین ایشتیراکی ایله ائدیلن آراشدیرما، آشیری مشق ائدن شخصلرده دیش راحاتسیز‌لیقلارینین یوکسک سویه‌ده گؤرولدوگونو اورتایا قویدو.
متخصصلر، ایدمان‌چیلارین گونده اورتالاما ایکی دفعه تمیزله‌مه‌لرینه باخمایاراق، دیش ساغلیغینین پوزولماسینین، آشیری ایدمانین توپورجک و باغیشیقلیق سیستمین‌ده دیش پوزولماسینا یول آچان دییشیملری حرکته گئچیرمه‌سین‌دن قایناقلاندیغینی آچیقلادی.
یوکسک شکرلی انرژی ایچکیلری و یئمکلرین ده حرفه‌ای ایدمان‌چیلارین دیش ساغلیغینین پیسلشمه‌سین‌ده تأثیرلی اولدوغونو دوشونه‌ن اوزمانلار، ایدمان‌چیلارین یوزده ۴۹،۱ینده جدی دیش چۆروکلرینین اولدوغونو قید ائتدی.
فوتبال، راگبی، بیسیکلت، کۆرک چئکمه و ژیمناستیک داخیل ۱۱ ایدمان نؤوعونده حرفه‌ای ایدمان‌چی اولان بو اینسانلارین یوزده ۳۲سینین ده دیش ساغلیغینین ایدمان کیفیتینه منفی تأثیر گؤستردیگینی بیلدیردیگی قید اولوندو.
چالیشمانین آیرینتیلاری "British Dental Journa" درگیسینده یاییملاندی.
